અમદાવાદ: અમદાવાદના તૂટેલા રસ્તા આજે રાજ્યભરમાં ચર્ચાસ્પદ બન્યા છે. ચાલુ ચોમાસાના પહેલા રાઉન્ડના સામાન્ય વરસાદમાં આશરે રૂ.૪૫૦ કરોડના રસ્તા ઠેર ઠેર ધોવાતાં શાસક ભાજપ પક્ષ અને મ્યુનિસિપલ તંત્રની આબરૂનું પણ જાહેરમાં ધોવાણ થયું છે. હાઈકોર્ટ દ્વારા અમદાવાદ કોર્પોરેશનને રસ્તાનાં કામો અંગે ફટકાર અપાઈ રહી હોવાથી સત્તાવાળાઓ દોડતા થયા છે પરંતુ જે રીતે રસ્તાનું રિપેરિંગ કામ ચાલે છે. તેનાથી નાગરિકોને હરખપદુડા થવાની જરૂર નથી કેમ કે નવા તૈયાર થતા રસ્તાનું આયુષ્ય આવતા ચોમાસા સુધીનું જ છે. એટલે આ રસ્તા પણ તૂટી જઈને નાગરિકોની કમરના મણકાને ફરીથી તોડી નાખવાના છે.